Andrea Meza

Alma Andrea Meza Carmona (lahir 13 Ogos 1994) ialah model dan pemenang pertandingan kecantikan dari Mexico yang dinobatkan sebagai Miss Universe 2020. Sejak memenangi gelaran itu, dia menjadi wanita Mexico ketiga yang dinobatkan sebagai Miss Universe. Dia sebelumnya pernah dinobatkan sebagai Miss Mexico 2017, dan dinobatkan sebagai naib juara di Miss World 2017.

Kehidupan dan pendidikan awal 
Andrea dilahirkan pada 13 Ogos 1994 di Bandar Chihuahua oleh ibunya, Alma Carmona dan bapanya, Santiago Meza. Dia dibesarkan di Bandar Chihuahua sebagai anak sulung dari tiga adik-beradik yang kesemuanya perempuan dan berketurunan Cina. Setelah tamat sekolah menengah, Andrea mendaftar di Universiti Otonomi Chihuahua dan mengambil jurusan kejuruteraan perisian .  Dia lulus dengan ijazah pada tahun 2017, dan kemudian mula bekerja di Mexico sebagai jurutera perisian selain kerjayanya sebagai model.

Pertandingan kecantikan

Miss Mexico 2017 
Andrea memulakan kerjayanya pada tahun 2016, setelah dia terpilih untuk mewakili Chihuahua di Miss World Mexico 2016  dan diberi kesempatan untuk mewakili Mexico di Miss World 2017.

Miss World 2017 
Miss World 2017 diadakan pada 18 November 2017 di Sanya City Arena di Sanya, China. Dalam kegiatan pra-pertandingan, Andrea memenangi Cabaran Head-to-Head, yang menempatkannya di kedudukan 40 teratas. Pada akhir acara, Andrea dinobatkan sebagai naib juara dan Manushi Chhillar dari India sebagai pemenang.

Mexicana Universal 2020 
Pada tahun 2020, Meza dinobatkan sebagai Mexicana Universal Chihuahua 2020, yang membolehkannya mewakili Chihuahua di Mexicana Universal 2020. Malam kemuncak diadakan pada 29 November 2020 di Querétaro City . Pada akhir acara, Andrea dinobatkan sebagai Mexicana Universal 2020.

Miss Universe 2020 
Setelah dinobatkan sebagai Mexicana Universal, Andrea mewakili negaranya di pertandingan Miss Universe 2020 yang diadakan pada 16 Mei 2021 di Seminole Hard Rock Hotel & Casino Hollywood di Hollywood, Florida. Pada akhir acara, Andrea dinobatkan sebagai pemenang oleh Zozibini Tunzi dari Afrika Selatan sekaligus menjadikan Andrea sebagai wanita Mexico ketiga yang memenangi gelaran Miss Universe selepas Lupita Jones pada tahun 1991 dan Ximena Navarrete pada tahun 2010 .

Rujukan 
 
Orang hidup
Kelahiran 1994